Document ID: 32002D0494

Reference:
EUR-Lex - 32002D0494 - ET
Tähtis õiguslik teade
|
32002D0494
Euroopa Liidu Teataja L 167 , 26/06/2002 Lk 0001 - 0002
Nõukogu otsus,13. juuni 2002,millega luuakse kontaktpunktide Euroopa võrk seoses genotsiidi, inimsusevastaste kuritegude ja sõjakuritegude eest vastutavate isikutega(2002/494/JSK)EUROOPA LIIDU NÕUKOGU,võttes arvesse Euroopa Liidu lepingu VI osa, eriti selle artiklit 30 ja artikli 34 lõike 2 punkti c,võttes arvesse Madalmaade Kuningriigi algatust,võttes arvesse Euroopa Parlamendi arvamust [1]ning arvestades järgmist:(1) Endise Jugoslaavia ja Rwanda asjade rahvusvahelises kriminaalkohtus on alates 1995. aastast uuritud sõjaõiguse ja -tavade rikkumise, genotsiidi ja inimsusevastaste kuritegudega seotud tegusid, esitatud nende suhtes süüdistusi ja võetud nende eest vastutusele.(2) Rahvusvahelise Kriminaalkohtu 17. juuli 1998. aasta Rooma statuudis kinnitatakse, et kogu rahvusvahelist üldsust puudutavad rängimad kuriteod, eelkõige genotsiid, inimsusevastased kuriteod ja sõjakuriteod, ei või jääda karistamata ning et tuleb tagada süüdlaste vastutusele võtmine riiklikul tasandil meetmete võtmise ja rahvusvahelise koostöö tugevdamise kaudu.(3) Rooma statuudis meenutatakse, et iga riigi kohus on teostada oma kriminaaljurisdiktsiooni selliste rahvusvaheliste kuritegude eest vastutavate isikute üle.(4) Rooma statuudis rõhutatakse, et selle alusel loodud Rahvusvaheline Kriminaalkohus täiendab siseriiklikke kriminaaljurisdiktsioone.(5) Kõik Euroopa Liidu liikmesriigid on Rooma statuudi kas allkirjastanud või ratifitseerinud.(6) Genotsiidi, inimsusevastaste kuritegude ja sõjakuritegude uurimise, nende eest vastutusele võtmise ja neid käsitleva teabe vahetamise eest vastutavad siseriiklikud asutused, välja arvatud juhul, kui kuritegu kuulub rahvusvahelise õiguse kohaldamisalasse.(7) Liikmesriigid puutuvad kokku isikutega, kes on olnud selliste kuritegudega seotud ja otsivad varjupaika Euroopa Liidu territooriumil.(8) Selliste kuritegude siseriiklikul tasandil tõhusa uurimise ja nende eest vastutusele võtmise tulemuslikkus sõltub suurel määral tihedast koostööst kuritegude vastu võitlemisega seotud asutuste vahel.(9) On oluline, et Rooma statuudi osalisriikide, sealhulgas Euroopa Liidu liikmesriikide asjaomased asutused teeksid sellega seoses tihedat koostööd.(10) Koostöö tugevneb, kui liikmesriigid näevad ette tsentraliseeritud ja spetsialiseeritud keskpunktide vahelise otsese teabevahetuse.(11) Tihe koostöö selliste kontaktpunktide vahel võib anda täielikuma ülevaate kõnealuste kuritegudega seotud isikutest, sealhulgas vastuse küsimusele, millises liikmesriigis nad uurimise alla kuuluvad.(12) Liikmesriigid on nõukogu 11. juuni 2001. aasta ühises seisukohas 2001/443/ÜVJP Rahvusvahelise Kriminaalkohtu kohta [2] väljendanud, et Rahvusvahelise Kriminaalkohtu jurisdiktsiooni alla kuuluvad kuriteod puudutavad kõiki liikmesriike, kes on otsustanud teha koostööd kuritegude ärahoidmiseks ja nende toimepanijate karistamatuse lõpetamiseks.(13) Käesolev otsus ei mõjuta konventsioone, lepinguid ega kokkuleppeid, mis käsitlevad kriminaalasjadega seotud vastastikuse õigusabi andmist õigusasutuste vahel,ON VASTU VÕTNUD JÄRGMISE OTSUSE:Artikkel 1Kontaktpunktide määramine ja nendest teatamine1. Iga liikmesriik määrab kontaktpunkti Rahvusvahelise Kriminaalkohtu 17. juuli 1998. aasta Rooma statuudi artiklites 6, 7 ja 8 määratletud genotsiidi, inimsusevastaste kuritegude ja sõjakuritegude uurimist käsitleva teabe vahetamiseks2. Iga liikmesriik teavitab nõukogu peasekretariaati kirjalikult käesolevas otsuses nimetatud kontaktpunktist. Peasekretariaat tagab, et kõnealune teade edastatakse liikmesriikidele, ja teavitab liikmesriikide kõikidest asjaomastest muudatustest.Artikkel 2Teabe kogumine ja vahetus1. Iga kontaktpunkti ülesanne on anda taotluse korral liikmesriikidevaheliste kokkulepete ja kohaldatava siseriikliku õiguse kohaselt kättesaadavat teavet, mis võib artikli 1 lõikes 1 nimetatud genotsiidi, inimsusevastaste kuritegude ja sõjakuritegude uurimise seisukohast oluline olla, või hõlbustada koostööd pädevate siseriiklike asutustega.2. Kohaldatava siseriikliku õiguse piires võivad kontaktpunktid vahetada teavet ilma sellekohase taotluseta.Artikkel 3Euroopa Parlamendile teatamineNõukogu teatab Euroopa Parlamendile kontaktpunktide Euroopa võrgu toimimisest ja tõhususest asutamislepingu artikli 39 kohaselt Euroopa Parlamendis igal aastal toimuva debati raames.Artikkel 4RakendamineLiikmesriigid tagavad, et nad saavad käesolevale otsusele vastavat täielikku koostööd alustada hiljemalt ühe aasta pärast alates käesoleva otsuse jõustumisest.Artikkel 5JõustumineKäesolev otsus jõustub selle vastuvõtmise päeval.Luxembourg, 13. juuni 2002Nõukogu nimeleesistujaM. Rajoy Brey[1] EÜT C 295, 20.10.2001, lk 7.[2] Arvamus on esitatud 9. aprillil 2002 (Euroopa Ühenduste Teatajas seni avaldamata).--------------------------------------------------

Summary:
Euroopa genotsiidivõrgustik
Euroopa genotsiidivõrgustik
KOKKUVÕTE:
otsus 2002/494/JSK – kontaktpunktide Euroopa võrk seoses genotsiidi, inimsusevastaste kuritegude ja sõjakuritegudega
KOKKUVÕTE
MIS ON OTSUSE EESMÄRK?
              
Otsusega luuakse riiklike kontaktpunktide (üks igas ELi riigis) võrk, et parandada koostööd seoses võitlusega genotsiidi*, inimsusevastaste kuritegude* ja sõjakuritegude* vastu.
PÕHIPUNKTID
Igas ELi riigis luuakse riiklik kontaktpunkt kõnealust liiki kuritegude uurimist käsitleva teabe vahetamiseks. Teave iga kontaktpunkti kohta tuleb saata Euroopa Liidu Nõukogu peasekretariaati, kes edastab selle riiklikesse kontaktpunktidesse teistes ELi riikides.
Riiklikud kontaktpunktid jagavad teiste riiklike kontaktpunktide taotluste alusel vastastikku genotsiidi, inimsusevastaste kuritegude ja sõjakuritegude uurimisega seotud teavet.
Euroopa Liidu Nõukogu teavitab Euroopa Parlamenti igal aastal kontaktpunktide võrgustiku tegevusest.
Võrgustik kohtub Euroopa Liidu Nõukogu eesistujariigi algatusel kaks korda aastas, et kooskõlastada jätkuvaid jõupingutusi selliste isikute uurimiseks ja vastutuselevõtmiseks, keda kahtlustatakse genotsiidi, inimsusevastaste kuritegude või sõjakuritegude toimepanekus.
MIS AJAST OTSUST KOHALDATAKSE?
              
Otsus jõustus 13. juunil 2002.
TAUST
              
Kõik ELi riigid on ratifitseerinud 17. juuli 1998. aasta Rooma statuudi, millega asutati Rahvusvaheline Kriminaalkohus genotsiidi, inimsusevastaste kuritegude ja sõjakuritegudega seotud asjade arutamiseks.
Genotsiidi, inimsusevastaste kuritegude ja sõjakuritegude uurimise ning nende eest vastutusele võtmise eest vastutavad esmajoones siseriiklikud ametiasutused. Seetõttu on vaja tihedat koostööd siseriiklike ametiasutuste vahel, et tagada tulemuslik võitlus kõnealuste kuritegudega.
Genotsiidivõrgustik
PÕHIMÕISTED
* Genotsiid – rahvusliku, etnilise, rassilise või usulise grupi täielikult või osaliselt hävitamise eesmärgil sooritatud teod.
* Inimsusevastased kuriteod – tsiviilelanike vastu laialdase ja süstemaatilise rünnaku raames toimepandud teod.
* Sõjakuritegu – sõjaõiguse (nt Genfi konventsioonide) rikkumised, näiteks sõjavangide väärkohtlemine, pantvangide tapmine ning linnade, asulate ja külade tahtlik hävitamine.
ÕIGUSAKT
            
Nõukogu 13. juuni 2002. aasta otsus 2002/494/JSK, millega luuakse kontaktpunktide Euroopa võrk seoses genotsiidi, inimsusevastaste kuritegude ja sõjakuritegude eest vastutavate isikutega (EÜT L 167, 26.6.2002, lk 1 ja 2)
SEONDUVAD ÕIGUSAKTID
            
Nõukogu 8. mai 2003. aasta otsus 2003/335/JSK genotsiidi, inimsusevastaste kuritegude ja sõjakuritegude uurimise ning nende eest vastutuselevõtmise kohta (ELT L 118, 14.5.2003, lk 12–14)
Viimati muudetud: 26.11.2015